Detingut un veí de Sant Adrià després de ser sorprès 'in fraganti' robant a un domicili | Diari de Sant Adrià
Detingut un veí de Sant Adrià després de ser sorprès 'in fraganti' robant a un domicili
Redacció - 27/01/2014
Els Mossos van detenir el passat 20 de gener un home de 23 anys d’edat, veí de Sant Adrià del Besòs, com a presumpte autor d’un robatori interior de domicili.
Els fets van tenir lloc el mateix dia 20 cap al migdia quan una agent fora de servei que es trobava a l’interior d’un edifici de la localitat adrianenca va sentir un soroll estrany que provenia d’altre replà. Va veure com un home amb un tornavís a les mans estava intentant obrir la porta d’un pis; es va identificar com a policia i en aquell moment el jove va marxar corrents del lloc.
Es va iniciar un recerca rigorosa i, en poc temps, l’home va ser localitzat pels agents a l’avinguda Marquès de Montroig de Badalona. El lladre portava a sobre guants de llana i tornavisos de diferents tipus que feia servir per tal d’obrir les portes.
El detingut acumula més de cinc antecedents per fets similars. L’home va passar a disposició judicial i li va ser decretada la llibertat amb càrrecs.